এই এলাকার মানুষের সুখ-দুঃখ দেখা যার দায়িত্ব, যিনি ব্রাহ্মণবাড়িয়া-৩ (সদর ও বিজয়নগর) আসনের এমপি, যাকে প্রতি সভা সমাবেশে বলা হয় উন্নয়নের রুপকার, সেই রুপকার আ ম উবায়দুল মোক্তাদির চৌধুরী আসলেই কতটা উন্নয়ন করছে ওই এলাকার? এবিষয়ে জানতে তার সাথে মোবাইলে যোগাযোগ করা হয়। প্রথমেই ব্রাহ্মণবাড়িয়া থেকে বিজয়নগর রাস্তা নির্মাণের ব্যাপারে কোন ব্যাবস্থা গ্রহণ করা হচ্ছে কিনা জানতে চাইলে তিনি ক্ষিপ্ত হয়ে উঠেন। তিনি বলেন, যেখানে আপনারা সাংবাদিকরা থাকেন সেখানে উন্নয়ন হয় কি কিরে। কিছুদিন আগে একটা টেন্ডার হয়েছিল সেখানে আপনাদের সাংবাদিকদের কারণে সেই টেন্ডার বাতিল হয়ে গেলো। আপনারা ভালো জিনিস চোখে দেখেননা, খারাপটাই বেশি দেখেন। এরপর তিনি আর কোন প্রশ্ন করার সুযোগ না দিয়ে ‘স্টুপিড’ বলে গালি দিয়ে ফোন কেটে দেন।